Старије генерације Милошевчана преносе млађим генерацијама како су 1912. и 1913. године црквена звона звонила као знак позивања и испраћаја војних обвезника у рат са Турцима за ослобађање Рашке области (Нови Пазар, Нова Варош, Пријепоље, Сјеница, Тутин), Косова и Вардарске Македоније. Такође звона су звонила и када су Милошевчани полазили у рат са Бугарима (Брегалничка битка). Звона су звонила и приликом повратка ратника са бојишта. У оба балканска рата учествовало је око 400 Милошевчана. На бојиштима је погинуло око 30 ратника.